**מועדון הכדורגל דינמו מוסקבה** (ברוסית: **Футбольный клуб Динамо Москва**) הוא מועדון כדורגל רוסי מעיר הבירה מוסקבה, המשחק בליגת העל הרוסית, והוא אחד משני מועדונים (המועדון השני הוא דינמו קייב האוקראינית) שהשתתפו בכל עונות הליגה הבכירה בברית המועצות ועד 2016 השתתפה בכל עונות ליגת העל הרוסית, אך בשל יכולות דלות בעונת 2015/2016 נשרה לליגת המשנה הרוסית. ברם, הצליחה לחזור לליגה הבכירה עונה לאחר מכן.

הקבוצה מקיימת את משחקי הבית שלה ב־VTB ארנה שבמוסקבה והיא אחת מקבוצות הכדורגל הוותיקות והעשירות ברוסיה. צבעי התלבושת המסורתיים של הקבוצה הם כחול ולבן.

הקבוצה זכתה בתואר האחרון שלה בשנת 1995 כשזכתה בגביע הרוסי והישג השיא הוא סגנות אליפות הליגה בעונת 1994 ועוד חמש פעמים סיימה במקום השלישי (בעונות 1992, 1993, 1997, 2008, 2022).

בעונת 1971/72 הייתה דינמו קבוצת הכדורגל הסובייטית הראשונה שהצליחה להעפיל לגמר טורניר אירופי, משהעפילה לגמר גביע אירופה למחזיקות גביע והפסידה 2–3 בגמר לגלאזגו ריינג'רס.

היסטוריה
--------

### רקע

7 באוקטובר 1912. סוקולניקי נגד קייב
שורשיה של דינמו מוסקבה הם בקבוצה "חוג כדורגלני סוקולניקי" (KFS), שנוסדה כקבוצת בית חרושת ב־21 במאי 1907. המועדון היה אחד משלושת המועדונים המייסדים של ליגת הכדורגל המוסקבאית. המייסדים הרשמיים היו אנדריי איוואנוביץ' ואשקה, שחקן הקבוצה והחלוץ המרכזי, הסטודנט אלכסנדר פיליפוב. רוב שחקני המועדון היו עובדי מפעל מקומי. מדי המועדון כללו חולצות לבנות עם צווארון שחור ומכנסיים שחורים.

ביוני 1923, קבוצת הכדורגל של אגודת הספורט דינמו נוצרה מכדורגלני קבוצה זו. המועדון כלל את איוואן ארטמייב, מיכאיל דניסוב, וסילי ז'יטארב, ניקולאי איגנאטוב, איוואן לנצ'יקוב, סרגיי נברוב, איוואן אובצ'קין, פיוטר אובצ'קין, אלכסנדר פטרוב, בוריס טיטוב, ניקולאי טרויצקי, פיודור צ'ולקוב וסרגיי שומל. דינמו שיחקה גם זמן מה במדי הקבוצה הישנה. סוקולניקי זכתה באליפות מוסקבה בשנים 1919, 1921.

|  |  |
| --- | --- |
| 





**מדי סוקולניקי ומדי דינמו הראשוניםעד 1923**
 |  |

### בתקופה הסובייטית

לאחר המהפכה הרוסית של 1917 המועדון בסופו של דבר היה נתון למרותו של משרד הפנים וראשו פליקס דזרז'ינסקי, מנהיג הכוח המשטרתי הסמוי הראשון של ברית המועצות הידוע לשמצה, צ'קה. שמו של המועדון שונה ל"דינמו מוסקבה" באפריל 1923 ונהוג להתייחס לתאריך הקמת אגודת דינמו, 18 באפריל 1923, כיום הולדתו של המועדון.

דינמו מוסקבה זכתה בשתי אליפויות ברית המועצות הראשונות בשנים 1936 ו־1937, בגביע הסובייטי ב-1937, ושני תארים לאומיים נוספים בשנים 1940 ו-1945. היא הייתה גם לקבוצה הסובייטית הראשונה שנסעה למערב אירופה, והציגה יכולת טובה מאוד במהלך ביקור בממלכה המאוחדת ב-1945. היא השיגה תוצאות מפתיעות רבות: תיקו 3-3 מול צ'לסי, ניצחון בתוצאה הגבוהה 1–10 על קארדיף סיטי, ניצחון 3–4 על ארסנל החזקה ושוויון 2-2 עם גלאזגו ריינג'רס.

הקבוצה המשיכה להתחזק לאחר מלחמת העולם השנייה ונחלה הצלחות רבות בשנות ה-50. דינמו זכתה בחמש אליפויות נוספות בין 1949 ל-1959, בנוסף לגביע הסובייטי השני שלה ב-1953. עם זאת, לאחר מכן הקבוצה התקשתה להגיע להישגים. היא רשמה מספר הצלחות נוספות בגביע הסובייטי, אך לא זכתה עוד באליפות ברית המועצות מאז 1976. אף על פי כן, 11 האליפויות של דינמו הפכו אותה לקבוצה השלישית הכי מעוטרת בברית המועצות, אחרי דינמו קייב (13 אליפויות) וספרטק מוסקבה (12 אליפויות).

ההישג הגדול ביותר של דינמו באירופה היה בגביע אירופה למחזיקות גביע ב-1972. היא העפילה למשחק הגמר בקאמפ נואו שבברצלונה והפסידה לקבוצה הסקוטית, ריינג'רס, 3-2, בהמשך העפילה לשלבי חצי גמר הטורניר בעונות 1978 ו-1985 ולא הצליחה לשחזר הישג זה שוב, אך היה זה ההישג הגדול ביותר של קבוצה רוסית בטורנירים האירופיים, עד שצסק"א מוסקבה זכתה בגביע אופ"א בשנת 2005.

### לאחר התפרקות ברית המועצות

בעונת 1993 ובעונת 1992 סיימה במקום השלישי בטבלת האליפות. בעונת 1994 בליגת העל הרוסית בכדורגל סיימה כסגנית האלופה ושנה אחר כך, בעונת 1995 זכתה בגביע הרוסי בכדורגל והיה זה התואר הלאומי הראשון שלה מאז פירוק ברית המועצות. בעונת 1997 סיימה במקום השלישי בליגה ובעונת 1998 העפילה עד לשלב חצי גמר גביע אינטרטוטו.

דינמו העפילה לגמר הגביע הרוסי בכדורגל בעונות 1996/1997, 1998/1999.

### תחילת המאה ה־21

בסוף שנות ה־90 שוב הפכה דינמו לקבוצת מרכז טבלה - כשההישגים הגבוהים ביותר היו מקום 5 בשנים 1999 ו־2000 (בהנהגתו של ואלרי גזבייב). הסיבה לכך הייתה המימון הלא יציב של המועדון וחילוף המאמנים המתמיד (10 מאמנים הוחלפו תוך 7 שנים, כולל מאמנים רוסים מפורסמים כמו אולג רומנצב ויורי סיומין), שהסתיים לאחר שבנק VTB השתלט על הקבוצה וניהול המועדון עבר לידי איש העסקים אלכסיי פיודורצ'וב. בחורף 2005 נחתה במוסקבה קבוצת שחקנים פורטוגזים כמו דרלי, דני, ננו פרצ'ו, ז'ורז'ה לואיס, לואיס לוריירו, סיקרו וטיאגו סילבה. בקיץ 2005 דינמו החתימה הרכב פורטוגזי שני: מאניצ'ה, קושטיניה, יורקאס סייטרידיס, ז'וזף אנקארקייר ונאנו. ב-24 באוגוסט 2008 נרכש שחקן דינמו, דני, על ידי זניט סנקט פטרבורג תמורת 30 מיליון אירו, במה, שהייתה להעברה היקרה ביותר בתולדות הכדורגל הרוסי.

בשנת 2006, מונה אנדריי קובלב למאמן למשך 4 שנים (בשנת 2005, הוא שימש כמאמן הקבוצה ב-10 משחקים). באותה שנה, הקבוצה סיימה במקום הנמוך ביותר בהיסטוריה הרוסית שלה, אך נמנעה מירידת ליגה (מקום 14). דינמו פתחה את עונת 2007 במשחק מול ספרטק. אך הפסידה ליריבתה המושבעת בתוצאה 1:0. הם סיימו בתיקו עם צסק"א. ואז עוד תיקו. הפעם עם אמקר. אחר כך הגיעו שני ניצחונות רצופים על לוקומוטיב — בגביע 1:0 ובאליפות 2:1. אבל אז הם ספגו שלושה שערים במשחק מול זניט. ואז לוקומוטיב נקמה במשחק הגומלין בגביע — 4:0. דינמו שיחקה טוב מאוד בקיץ. התבוסות של קובאן ורוסטוב, ניצחון על צסק"א וזניט, תיקו מול לוקומוטיב וסיימה את העונה עם 41 נקודות. לוקומוטיב ואמקר היו עם מספר נקודות זהה. אבל בגלל הפרש השערים טוב יותר, דינמו תפסה את המקום השישי.

את עונת 2008 דינמו פתחה בתיקו ללא שערים עם טום. לאחר מכן ארבעה ניצחונות. אחד מהם היה על ספרטק. אלא שאז הגיע רצף הפסדים של ארבעה משחקים. אז המשחק השתפר, ודינמו הייתה בשלושת המקומות ראשונים. בסיום העונה דינמו סיימה שלישית לראשונה מאז 1997, מה שהבטיח לה את ההשתתפות בסיבוב השלישי של מוקדמות ליגת האלופות לעונת 2009/2010. זו הייתה הפעם הראשונה שהקבוצה לקחה חלק בתחרות, לראשונה מאז שינוי מתכונתה מ"גביע אירופה" ב־1992.

בשנה שלאחר מכן, אצטדיון דינמו נסגר לקראת הריסה ובניית ארנה חדשה ואצטדיון חימקי הפך למגרש הביתי החדש. את אליפות רוסיה דינמו החלה בניצחונות על פ.צ. מוסקבה וחימקי. אחר כך ניצחה את ספרטק בגביע הרוסי - 3:0. הצלחה זו באה בעקבות שני הפסדים לרובין בקאזאן 0:3 ובבית 0:1 ולקריליה 0:1. אחר כך הגיעו שני ניצחונות - על ספרטק וזניט. לפני פגרת החורף באליפות שמרה דינמו על סיכוי לאחד משלושת המקומות הראשונים.

### 2009—2016: הגעת VTB עד לירידה לליגה הלאומית

בשנה שבה בנק VTB הפך למעורב יותר בניהול ומימון הקבוצה, בשנת 2009, שיחקה דינמו בסיבוב המוקדמות של ליגת האלופות 2009/10. הקבוצה ניצחה 1-0 מול סלטיק על הכביש, אך הפסידה 0-2 בבית. לאחר שהודחה בדרך זו מליגת האלופות, קיבלה הקבוצה את הזכות לשחק בליגה האירופית בסיבוב המוקדמות הרביעי, שם הפסידה לצסק"א סופיה, לאחר ששיחקה איתה בתיקו (0:0) בחוץ והפסידה בית (1:2); בליגה, הקבוצה סיימה במקום השמיני.

את העונה הבאה "דינמו" החלה במשחק מול "ספרטק", דינמו ניצחה במפגש ההוא. את השער היחיד הבקיע איגור סמשוב. לאחר מכן באו סדרה של משחקים לא מוצלחים: תבוסות מול זניט ולוקומוטיב, תיקו מול טום טומסק, וניצחון אחד בלבד על סאטורן. אנדריי קובלב הודח. מחליפו היה מיאודרג בוז'וביץ' המונטנגרי. הוא ניצח בניצחונו הראשון במשחק הרביעי עם אלניה ולדיקווקז. בשנת 2010 עבר חלוץ שאלקה 04 קווין קוראני לדינמו, הוא הוכתר על ידי אוהדי דינמו כשחקן הטוב ביותר בקבוצה בסוף העונה (לאחר ששיחק 16 משחקים בלבד וכבש בהם 9 שערים). בסיום העונה דינמו סיימה במקום 7. לאחר שעבד בקבוצה במשך שנה אחת, בוז'וביץ' לא מילא את המטרות שהציבו הנהלת המועדון (מקום בשלוש הראשונות) ופוטר. סרגיי סילקין הגיע למלא את תפקידו. בהתחלה הוא מונה לממלא מקום (כך היה גם בשנת 2003, כששימש ממלא מקום ב-2 משחקי האליפות האחרונים), אך עד מהרה נכנס לתפקיד המאמן הראשי במינוי קבוע. תחת המאמן החדש, דינמו החלה לנצח סדרת משחקים בעונת 2011/12. באביב 2012, אך סיימה לבסוף במקום לרביעי. בעונה הבאה המשחק של דינמו לא השתפר והמועדון פתח את העונה עם שלוש תבוסות רצופות באליפות ותפס את המקום האחרון בטבלה. סילקין פוטר ולמאמן הראשי מונה דמיטרי חוחלוב עד שהוחלף תוך זמן קצר על ידי דן פטרסקו הרומני.

עם פטרסקו, לקבוצה היה רצף של 14 משחקים ללא הפסד, אך הצליחה לתפוס רק את המקום השביעי. בעונת 2011/2012 שוב העפילה לגמר הגביע הרוסי בכדורגל, אך לא הצליחה לשוב ולזכות בו.

לפני ההתחלה ובמהלך האליפות הבאה של עונת 2012/2013, דינמו התחזקה משמעותית עם שחקנים חדשים (בעיקר מאנז'י, משם הגיעו ולדימיר גבולוב, כריסטופר סמבה, אלכסיי איאונוב, איגור דניסוב, יורי ז'ירקוב ואלכסנדר קוקורין). ברם, פטרסקו לא הצדיק את הציפיות ממנו והוחלף על ידי סטניסלב צ'רצ'סוב, אולם גם הוא לא יכול היה לעזור לקבוצה להיצמד לשלוש הראשונות. בסיום האליפות פרצה שערורייה כאשר במשחק עם זניט במשחק חוץ, זניט הובילה 4:2 ובדקה ה-86, אוהדי זניט רצו לתוך הדשא והמשחק הופסק. מאוחר יותר, ועדת משמעת של התאחדות הכדורגל הרוסית העניק לזניט תבוסה טכנית (0:3), מה שאפשר לדינמו בסוף העונה להיות אחת משלוש הקבוצות הטובות ביותר שהשתתפו בליגה האירופית בעונה הבאה.

ב-17 ביולי 2013, הודיע וסילי טיטוב, סגן נשיא דינמו ויו"ר דירקטוריון VTB, כי בוריס רוטנברג, הבעלים והשותף בחבר הדירקטוריון של בנק SMP, מונה לנשיא דינמו מוסקבה. רוטנברג הזמין את גוראם אדג'וב, למשרת המנהל הספורטיבי. הקבוצה החתימה שחקנים איכותיים עם דרכונים אירופיים (אלכסנדר בוטנר, סטניסלב מנולב, תומאס גובוצ'אן, ויליאם וואנקר ומת'יו ולבואנה). המועדון נפרד ממספר שחקנים ותיקים של המועדון, כמו לאנדרו פרננדז, מרקו לומיץ', אנדריי וורונין, ולדימיר ריקוב ורבים אחרים. הקבוצה פתחה את העונה החדשה בביטחון עם ניצחון על רוסטוב במחזור הראשון (7:3) עם שלושער של קוקורין, ואחרי 17 מחזורים הקבוצה הייתה בין שלושת הראשונות. בעונת 2014/2015 בליגה האירופית, הקבוצה העפילה לשמינית גמר הטורניר, אך במרץ 2015 הפסידה לנאפולי במצטבר (3:1; 0:0). בליגה, ובשאר 14 משחקי העונה שנותרו, דינמו ניצחה ב 4 בלבד, ושוב סיימה במקום הרביעי וקיבלה מקום בליגה האירופית. עם זאת, עקב הפרות של כללי הפייר פליי הפיננסיי, אופ"א השעתה את דינמו לעונה אחת מתחרויות אירופאיות - המועדון החתים באופן פעיל שחקנים יקרים חדשים עם משכורות גבוהות, מבלי להרוויח כסף ממכירת שחקנים (מאז 2013 עזבו 23 שחקנים את המועדון בתום החוזים וללא פיצוי) ומכירת כרטיסים ומוצרים תחת המותג שלהם. הגירעון התקציבי הכולל של דינמו לשנים 2012-2014 הסתכם ב-257 מיליון יורו ויותר מ-70% מתקציב דינמו הופנה לשכר השחקנים. עד מהרה, הודיע בוריס רוטנברג כי הוא עוזב את תפקידו כנשיא המועדון על מנת להתמקד בפעילויות אחרות, כולל אלה הקשורות לספורט. ב־13 ביולי 2015 מונה אנדריי קובלב לתפקיד המאמן הראשי במקום צ'רצ'סוב שפוטר.

לאחר שעזב רוטנברג את המועדון, ולדימיר פרוניצ'ב מונה לנהל את המועדון, ו-VTB הודיעה על כוונתה להשיב לאגודת דינמו 74% ממניות המועדון. המשימה לעונת 2015/16 הייתה להיכנס לשלושת הראשונים באליפות ולזכות בגביע הרוסי. על פי פורטל Sports.ru, בעונת 2015/16 התקציב של דינמו היה 55 מיליון דולר. שנה קודם לכן, תחת רוטנברג, הוא הגיע ל-160 מיליון דולר. בקיץ עזבו שחקני כדורגל רבים את הקבוצה, בעיקר זרים (דאגלס, ויליאם וואנקר, בלאז' ג'ודז'אק, מתיו ולבואנה, קווין קוראני) וחלק מהכדורגלנים הרוסים שחוזיהם לא הוארך (ארתור יוסופוב, ולדימיר גרנט, פיודור סמולוב). הם הוחלפו על ידי שחקנים רוסיים אחרים כמו ויטאלי דיאקוב, אנטון סוסנין, פאבל פוגרבניאק ושחקני קבוצת הנוער, שזכו פעמיים באליפות המדינה בקטגוריית הגיל שלהם תחת דמיטרי חוחלוב. השחקנים העיקריים היו הקשרים רומן זובנין ואלכסנדר טשאייב, אנטולי קטריץ', דמיטרי ז'יווגליאדוב, גריגורי מורוזוב שקיבלו מקום קבוע בהרכב. שחקנים בעלי שכר גבוה (כמו יורי ז'ירקוב, אלכסנדר קוקורין, אלכסנדר בוטנר) המשיכו לעזוב את הקבוצה בחלון ההעברות בחורף, או שחקנים מנוסים מקבוצות רוסיות אחרות (אנדריי ישצ'נקו, סטניסלב דראגון) וזרים לא מוכרים (פאטוס בחיראי, סבסטיאן הולמן) באו במקומם. אליפות 2015/16 התבררה כאסון עבור דינמו - היא עפה מהגביע הרוסי אחרי תבוסה לאמקר וצברה 8 תבוסות במחצית השנייה של העונה. קובלב הודח בתחילת מאי 2016 לאחר התבוסה לספרטק מוסקבה (0:3) בדרבי. סרגיי צ'יקישב, שעמד בראש קבוצת הנוער, מונה למאמן הראשי בפועל. ב־21 במאי 2016, במחזור ה-30, דינמו במשחק המכריע הפסידה לזניט (0:3) ולראשונה בתולדותיה ירדה לליגת המשנה הרוסית, כשסיימה במקום 15 בטבלת האליפות בעונה העגומה ביותר בתולדותיה, עם 5 ניצחונות בלבד מתוך 30 משחקי העונה.

העונה הראשונה בהיסטוריה של דינמו בליגת הכדורגל הלאומית של רוסיה החלה תחילה בשינוי בהנהגת הקבוצה, רומן אורשצ'וק הצטרף לקבוצה כמנהל ספורטיבי ויורי קליטבינצב מונה למאמן ראשי. ליו"ר החדש של אגודת דינמו מונה עמיתו לשעבר של ולדימיר פוטין בק.ג.ב. מנכ"ל לשעבר בנורילסק ניקל, ולדימיר סטרצ'אלקובסקי. המנכ"ל לשעבר של מועדון הכדורגל קובאן יבגני מוראביוב מונה למנכ"ל המועדון. ההנהגה החדשה נאלצה להציל לא רק את מועדון הכדורגל, אלא גם את החברה המנהלת של דינמו, שהוצאותיה חרגו מההכנסות. את הקבוצה עזבו שאר השחקנים עם שכר גבוה (גבולוב, גובוצ'אן, איאונוב, סמבה, זובנין, דניסוב) ובמקומם הגיעו רוסים מנוסים (בלורוקוב, טמניקוב, לוצנקו, פנצ'נקו) ושחקנים ששיחקו בעבר בדינמו (ריקוב, סאפטה, וילקשייר).

### 2016—2019: תחת אגודת דינמו

ב-29 בדצמבר 2016, הוכרז על מכירת נתח השליטה לאגודת דינמו תמורת רובל סמלי, בעוד שבנק VTB נשאר נותן חסות. ב־13 בינואר 2017 הודיע הבנק על מתן תרומת חסות לחברה בסך 10.62 מיליארד רובל לתקופה שבין 1 בינואר 2017 ל-31 בדצמבר 2019. ב-12 באפריל הבטיחה לעצמה דינמו חזרה לליגת העל בסוף עונת 2016/17. במשך שבעה מחזורים לפני הסיום, הפער בין דינמו מוסקבה למקום השלישי היה 22 נקודות.

ב-7 באוקטובר 2017, דמיטרי חוחלוב, שהוביל בעבר את קבוצת הנוער של דינמו, החליף את יורי קליטבינצב והפך למאמן הראשי. לפני חופשת החורף שיחקה הקבוצה בצורה לא אחידה, אך באביב היו לה 2 הפסדים בלבד ב-10 משחקי אליפות והיא תפסה את המקום השמיני. הקבוצה לא הייתה פעילה בשוק ההעברות והחתימה רק את ז'ואזיניו ומיגל קארדוסו. העונה החדשה של דינמו התחילה בצורה חלקה למדי, אך בתחילת הסתיו הקבוצה הפסידה בשלושה מחזורי הליגה ברציפות ולא כבשה ולו שער אחד וירדה לאזור הפלייאוף התחתון. בחורף ובאביב המצב לא השתפר. כתוצאה מכך סיימה במקום 12 בלבד באליפות. ב-14 במרץ 2018 הודיעה אגודת דינמו על עזיבתו של יבגני מוראביוב מתפקיד מנכ"ל המועדון. רואי החשבון ראו כי העברת קונסטנטין ראוש לקבוצה לוותה בתשלום עמלה מול חברות שהיו קשורות אליו.

### 2019—ואילך

ב־30 באפריל 2019 רכשה קבוצת VTB‏ 99.9961% ממניות מועדון הכדורגל תמורת רובל אחד ונטלה על עצמה התחייבויות לבנות מחדש את חובות המועדון בסך 5.3 מיליארד רובל. כצפוי התרחשו שינויים בכוח האדם במועדון: לראש הדירקטוריון של המועדון מונה יורי סולוביוב, סגן הנשיא הראשון ויו"ר דירקטוריון הבנק ויורי בלקין, ששימש כחבר בדירקטוריון ויועץ למנכ"ל המועדון מונה לנשיא המועדון. הוא ישמש בתפקיד עד 28 במאי 2021.

ב-26 במאי שיחק המועדון את משחק הבכורה שלו באצטדיון הביתי החדש VTB ארנה — אצטדיון דינמו המרכזי על שם לב יאשין בפארק פטרובסקי. המפגש מול ארסנל טולה התקיים במסגרת המחזור האחרון באליפות רוסיה והסתיים בתוצאה 3:3. ב־9 באוגוסט 2019 הודיעה דינמו על החתמתו של חלוץ בורוסיה דורטמונד מקסימיליאן פיליפ. סכום העסקה עמד על כ־20 מיליון יורו. שיא ההעברות הקודם חולק על ידי העברות של בלאז ג'ודז'אק בעונת 2011/12 ואלכסנדר קוקורין בעונת 2013/14 (שניהם מאנז'י) תמורת 19 מיליון יורו. מוקדם יותר הצטרפו לקבוצה שארל קאבורה וסבסטיאן שימנסקי, החלוצים ראמיל שיידאייב וקלינטון נ'ז'י, המגנים רומן נוידשטטר, סרגיי פרשיווליוק, איוואן אורדץ, איגור קלינין וזאורבק פלייב. ב-5 באוקטובר פוטר חוחלוב ממשרת האימון.

ב-8 באוקטובר 2019 מונה קיריל נוביקוב לתפקיד המאמן הראשי של דינמו. מאז מינויו, הקבוצה יצרה רצף של 7 משחקים ללא הפסד והפסידה רק לזניט לפני פגרת החורף. לאחר מינויו של נוביקוב הצליחה הקבוצה לעלות מאזור הפלייאוף התחתון בטבלה לאזור המאפשר השתתפות בליגה האירופית. ב-1 בפברואר 2020, עוזרו לשעבר של יורגן קלופ, ז'לקו בובאץ' מונה למנהל ספורטיבי בדינמו. בחלון ההעברות בקיץ הצטרפו לסגל של דינמו ניקולה מורו, ניקולאי קומליצ'נקו, דניל לסובוי ודניל פומין. בנוסף להם, שחקני קבוצת הנוער היו מעורבים לא פעם באימונים עם הקבוצה הבוגרת. ב־19 ביולי, הקבוצה של נוביקוב ניצחה את קרסנודאר (2:0) במשחק שנדחה בשל מגפת הקורונה ברוסיה והבטיחה לעצמה את המקום הששי ובכך זכתה למקום בליגה האירופית. ב-29 בספטמבר פיטרה דינמו את קיריל נוביקוב מתפקידו כמאמן הקבוצה. המאמן עזב לאחר ההפסד במחזור התשיעי לחימקי (0:1). באותו זמן, דינמו חלקה את המקום החמישי עם קרסנודאר, רוסטוב ורובין קאזאן.

ב־14 באוקטובר 2020 הכריזה דינמו מוסקבה על מינויו של המאמן הגרמני סנדרו שוורץ. צוות המאמנים שלו כלל את השחקן לשעבר אנדריי וורונין ואת וולקן בולוט הגרמני. תחת סנדרו, ארסן זחריאן בן ה-17 והחלוץ בן ה-18 קונסטנטין טוקאווין ערכו את הופעת הבכורה שלהם באליפות ובהמשך אף זומנו לסגל נבחרת רוסיה בכדורגל. דינמו בהדרכתו הציגה כדורגל התקפי וסוחף.

בתום עונת 2019/2020 סיימה דינמו במקום הששי בליגה ובעקבות זכייתה של זניט סנקט פטרבורג בגביע קיבלה את הזכות להתמודד במפעלים האירופיים (לראשונה מזה 4 שנים) והיא פתחה את עונת 2020/2021 במוקדמות הליגה האירופית לאחר 5 שנות היעדרות מהמפעלים האירופיים, בהפסד 2:1 מול לוקומוטיב טביליסי. בעקבות מגפת הקורונה, לא נערך משחק גומלין ודינמו לא עלתה לשלב הבא ובהמשך הודחה גם משלב רבע גמר הגביע הרוסי בכדורגל אחרי הפסד מפתיע לקריליה סובייטוב סמרה.

את עונת 2021/2022 לראשונה מאז 2003, דינמו פתחה עם שלושה ניצחונות ברציפות וספגה תבוסה אחת בלבד בשישה מחזורים — מאחמט גרוזני הצ'צ'נית במחזור הרביעי (1:2). דינמו גם הוליכה את הטבלה לאחר הניצחון על אורל במחזור החמישי (1:0), אך בסופו של דבר ירדה למקום שני. עם זאת, דינמו נצמדה לצמרת הטבלה בפער של נקודות בודדות מהמוליכה בחלקה הראשון של העונה והמאמן סנדרו שוורץ אף הוכתר למאמן החודש של יולי-אוגוסט 2021. במחצית הראשונה של עונת 2021/2022, דינמו הייתה לקבוצה הפופולרית ביותר במוסקבה עם 72,051 צופים בסך הכל (וממוצע של 7,205 במשחקי הבית) ולקבוצה הטובה ביותר בליגה, כאשר סיימה במקום השני לפני פגרת החורף. באותה עונה, סנדרו שוורץ הוכתר שלוש פעמים למאמן החודש בליגה, כולם בעונת 2021/2022. בפעם הקודמת שדינמו יצאה לפגרת חורף באחד משלושת המקומות הראשונים הייתה בעונת 2014/15, אבל אז סיימה לבסוף במקום הרביעי, בפער של 10 נקודות מהמקום השלישי. בתום עונת 2021/2022 סיימה במקום השלישי.

בפברואר 2022 הבנק השיב את מניות השליטה במועדון חזרה לאגודת דינמו בשל הסנקציות המערביות שהוטלו עליו על רקע הפלישה הרוסית לאוקראינה. במאי 2022 העפילה לגמר הגביע הרוסי בכדורגל 2021/2022, אך הפסידה 2:1 ליריבתה המושבעת ספרטק.

בקיץ 2022, דינמו החתימה את עדן קארצב ממכבי נתניה, שהיה הישראלי הראשון בהיסטוריה של הקבוצה, אך העסקה בוטלה בתום שבוע בעקבות קשיים בהעברת הכספים שנוצרו בשל ניתוק הבנק של דינמו, VTB, ממסלקת SWIFT כתגובה למלחמה באוקראינה.

הישגים לפי עונה
---------------

  זכייה באליפות המדינה  סגנות  מקום שלישי
### ברית המועצות

| עונה | ליגה | # | מ | נ | ש | ה | יחס | נק' | מלך השערים | גביע |
| --- | --- | --- | --- | --- | --- | --- | --- | --- | --- | --- |
| 1936 (א) | ליגה א' | 1 | 6 | 6 | 0 | 0 | 22-5 | 18 | 1. מיכאיל סמיצ'אסטני — 6 |  |
| 1936 (ס) | ליגה א' | 2 | 7 | 3 | 3 | 1 | 21-12 | 16 | 3. סרגיי אילין — 6 |
| 1937 | ליגה א' | 1 | 16 | 8 | 6 | 2 | 37-20 | 38 | 1. וסילי סמירנוב — 8 | **זכייה** |
| 1938 | ליגה א' | 5 | 25 | 14 | 4 | 7 | 69-34 | 32 | מיכאיל יאקושין — 12 | ‏32 אחרונות |
| 1939 | ליגה א' | 7 | 26 | 12 | 4 | 10 | 60-46 | 28 | 7. סמיצ'אסטני — 14 |
| 1940 | ליגה א' | 1 | 24 | 16 | 4 | 4 | 74-30 | 36 | 2. סרגיי סולובייב — 21 | משחקי הגביע לא נערכו עקב פרוץ מלחמת העולם השנייה |
| 1941 | ליגה א' |  —  |  —  |  —  |  —  |  —  |  —  |  —  | האליפות הופסקה בעקבות הפלישה הנאצית לברית המועצות ופתיחת מלחמת המולדת הגדולה | 1944: דינמו הודחה בשלב 16 האחרונות |
| 1945 | ליגה I‏ | 1 | 22 | 19 | 2 | 1 | 73-13 | 40 | 2. וסילי קרצב — 21 | גמר |
| 1946 | ליגה I‏ | 2 | 22 | 16 | 1 | 5 | 68-17 | 33 | 2. וסילי קרצב — 17 | רבע גמר |
| 1947 | ליגה I‏ | ‏2 | 24 | 19 | 2 | 3 | 57-15 | 40 | 3. סרגיי סולובייב — 14 | שמינית גמר |
| 1948 | ליגה I‏ | 2 | 26 | 18 | 4 | 4 | 85-28 | 40 | 1. סרגיי סולובייב — 25 | חצי גמר |
| 1949 | ליגה I‏ | 1 | 34 | 26 | 5 | 3 | 104-30 | 57 | 2. איוואן קונוב — 23 | גמר |
| 1950 | קלאס А‏ | ‏2 | 36 | 22 | 6 | 8 | 88-36 | 50 | 5. קונסטנטין בסקוב — 22 |
| 1951 | קלאס А | ‏‏5 | 28 | 13 | 6 | 9 | 62-41 | 32 | 2. בסקוב — 15 | רבע גמר |
| 1952 | קלאס А‏ | ‏3 | 13 | 7 | 3 | 3 | 24-14 | 17 | 2. ולדימיר אילין — 8 |
| 1953 | קלאס А‏ | ‏4‏ | 20 | 8 | 7 | 5 | 34-19 | 23 | 10. ולדימיר סבדונין — 7 | **זכייה** |
| 1954 | קלאס А‏ | 1 | 24 | 15 | 5 | 4 | 44-20 | 35 | 2. אילין — 11 | ‏16 אחרונות |
| 1955 | קלאס А‏ | 1 | 22 | 15 | 4 | 3 | 52-16 | 34 | 3. אילין — 12 | גמר |
| 1956 | קלאס А‏ | 2 | 22 | 10 | 8 | 4 | 45-31 | 28 | 6. אלקפר מאמדוב — 12 |  |
| 1957 | ‏קלאס А‏ | 1 | 22 | 16 | 4 | 2 | 49-15 | 36 | 3. אלכסיי מאמיקין — 13 | שמינית גמר |
| 1958 | קלאס А‏ | 2 | 22 | 14 | 3 | 5 | 44-25 | 31 | 4. ולרי אורין — 11 | חצי גמר |
| 1959 | קלאס А‏ | 1 | 22 | 13 | 5 | 4 | 42-21 | 31 | 9. גנריך פדוסוב — 8 | רבע גמר |
| 1960 | קלאס А‏ | ‏3‏ | 10 | 5 | 1 | 4 | 12-10 | 11 | 9. איגור צ'יסלנקו — 12 | רבע גמר |
| 1961 | קלאס А‏ | 11 | 32 | 17 | 7 | 8 | 57-39 | 41 | 7. צ'יסלנקו — 15 | שמינית גמר |
| 1962 | קלאס А‏ | 2 | 22 | 10 | 9 | 3 | 28-14 | 29 | יורי ושצ'יבצב — 8 | חצי גמר |
| 1963 | ליגה 1 | 1 | 38 | 21 | 13 | 4 | 47-14 | 55 | צ'יסלנקו — 11 |
| 1964 | ליגה 1 | 7 | 32 | 12 | 10 | 10 | 33-31 | 34 | 12. צ'יסלנקו — 9 |
| 1965 | ליגה 1 | 5 | 32 | 11 | 14 | 7 | 38-24 | 36 | צ'יסלנקו — 7 | שמינית גמר |
| 1966 | ליגה 1 | 8 | 36 | 12 | 14 | 10 | 43-34 | 38 | יורי אוורוצקי — 11 |
| 1967 | ליגה 1 | 2 | 36 | 18 | 13 | 5 | 55-28 | 49 | 5. גנאדי יבריוז'יחין — 13 | **זכייה** |
| 1968 | ליגה 1 | 5 | 38 | 19 | 9 | 10 | 58-32 | 47 | 4. ולדימיר קוזלוב — 14 | שמינית גמר |
| 1969 | ליגה 1 | 4 | 26 | 12 | 7 | 7 | 44-28 | 31 | 9. אוורוצקי — 9 | רבע גמר |
| 1970 | ליגת העל | 2 | 32 | 19 | 7 | 6 | 46-17 | 45 | 2. קוזלוב — 15 | **זכייה** |
| 1971 | ליגת העל | 5 | 30 | 9 | 13 | 8 | 35-22 | 31 | אנטולי קוז'מיאקין — 7 | רבע גמר |
| 1972 | ליגת העל | 10 | 30 | 12 | 6 | 12 | 39-35 | 30 | קוזלוב — 7 | שמינית גמר |
| 1973 | ליגת העל | 3 | 30 | 13 | 7/3 | 7 | 43-30 | 33 | 2. קוז'מיאקין — 16 | חצי גמר |
| 1974 | ליגת העל | 6 | 30 | 10 | 11 | 9 | 42-33 | 31 | 3. ואדים פאבלנקו — 16 | רבע גמר |
| 1975 | ליגת העל | 3 | 30 | 13 | 12 | 5 | 39-23 | 38 | אנטולי שפל — 8 | שמינית גמר |
| 1976 (א) | ליגת העל | 1 | 15 | 9 | 4 | 2 | 17-8 | 22 | 7. שפל — 6 | רבע גמר |
| 1976 (ס) | ליגת העל | 6 | 15 | 7 | 2 | 6 | 15-13 | 16 | 9. אנדריי יאקוביק — 5 |
| 1977 | ליגת על | 4 | 30 | 9 | 17 | 4 | 34-20 | 35 | 4. יאקוביק — 10 | **זכייה** |
| 1978 | ליגת העל | 4 | 30 | 14 | 10 | 6 | 37-23 | 36 (-2) | 6. ניקולאי קולסוב — 9 | רבע גמר |
| 1979 | ליגת העל | 5 | 34 | 17 | 9 | 8 | 41-27 | 42 (-1) | ולרי גזאייב — 10 | גמר |
| 1980 | ליגת העל | 14 | 34 | 9 | 14 | 11 | 32-33 | 28 | גזאייב — 9 | רבע גמר |
| 1981 | ליגת העל | 4 | 34 | 15 | 10 | 9 | 41-29 | 40 | 5. גזאייב — 15 | חצי גמר |
| 1982 | ליגת העל | 11 | 34 | 13 | 5 | 16 | 42-52 | 31 | 8. גזאייב — 12 |  |
| 1983 | ליגת העל | 15 | 34 | 9 | 11 | 14 | 30-37 | 28 (-1) | 12. גזאייב — 11 | רבע גמר |
| 1984 | ליגת העל | 16 | 34 | 8 | 10 | 16 | 35-43 | 26 | ולרי גזאייב — 8 | **זכייה** |
| 1985 | ליגת העל | 14 | 34 | 11 | 7 | 16 | 37-50 | 29 | סטוקאשוב — 6 | שמינית גמר |
| 1986 | ליגת העל | 2 | 30 | 14 | 11 | 5 | 46-26 | 38 (-1) | 1. אלכסנדר בורודיוק — 21 | ‏16 אחרונות |
| 1987 | ליגת העל | 10 | 30 | 9 | 11 | 10 | 27-30 | 28 (-1) | סרגיי סטוקאשוב — 5 | חצי גמר |
| 1988 | ליגת העל | 10 | 30 | 9 | 8 | 13 | 32-38 | 26 | 2. בורודיוק — 16 | ‏16 אחרונות |
| 1989 | ליגת העל | 8 | 30 | 9 | 12 | 9 | 31-26 | 30 | 3. איגור קוליבנוב — 11 |
| 1990 | ליגת העל | 3 | 24 | 12 | 7 | 5 | 27-24 | 31 | קוליבנוב — 5 | חצי גמר |
| 1991 | ליגת העל | 6 | 30 | 12 | 7 | 11 | 43-42 | 31 | 1. קוליבנוב — 18 | שמינית גמר |

### רוסיה

| עונה | ליגה | # | מ | נצ | ש | ה | יחס | נק' | מלך השערים | גביע |
| --- | --- | --- | --- | --- | --- | --- | --- | --- | --- | --- |
| 1992 | ליגת העל | 3 | 14 | 6 | 4 | 4 | 26-21 | 16 | 2. ולי קאסומוב — 16(4) | חצי גמר |
| השלב הראשון בליגה | 1 | 18 | 10 | 4 | 4 | 35-16 | 24 |
| 1993 | ליגת העל | 3 | 34 | 16 | 10 | 8 | 65-38 | 42 | 4. איגור סימוטנקוב — 16(4) |
| 1994 | ליגת העל | ‏ 2 | 30 | 13 | 13 | 4 | 55-35 | 39 | 1. סימוטנקוב — 21(3) |
| 1995 | ליגת העל | 4 | 30 | 16 | 8 | 6 | 45-29 | 56 | 7. אולג טריוחין — 11(2) | **זכייה** |
| 1996 | ליגת העל | 4 | 34 | 20 | 7 | 7 | 60-35 | 67 | 6-7. טריוחין — 13 | חצי גמר |
| 1997 | ליגת העל | ‏ 3 | 34 | 19 | 11 | 4 | 50-20 | 68 | 2. טריוחין — 17(4) | גמר |
| 1998 | ליגת העל | 9 | 30 | 8 | 15 | 7 | 31-30 | 39 | 5. טריוחין — 12(3) | חצי גמר |
| 1999 | ליגת העל | 5 | 30 | 12 | 8 | 10 | 44-41 | 44 | 4. טריוחין — 14 | גמר |
| 2000 | ליגת העל | 5 | 30 | 14 | 8 | 8 | 45-35 | 50 | 4. רולאן גוסב — 12 | רבע גמר |
| 2001 | ליגת העל | 9 | 30 | 10 | 8 | 12 | 43-51 | 38 | אנטון חאזוב — 10 | שמינית גמר |
| 2002 | פרמייר-ליג | 8 | 30 | 12 | 6 | 12 | 38-33 | 42 | אוגנן קורומאן — 6 | רבע גמר |
| 2003 | פרמייר-ליג | 6 | 30 | 12 | 10 | 8 | 42-29 | 46 | דמיטרי בוליקין — 9 | ‏16 אחרונות |
| 2004 | פרמייר-ליג | 13 | 30 | 6 | 11 | 13 | 27-38 | 29 | אריק קורצ'אגין — 4 | שמינית גמר |
| 2005 | פרמייר-ליג | 8 | 30 | 12 | 2 | 16 | 36-46 | 38 | 2. דרליי — 13 |
| 2006 | פרמייר-ליג | 14 | 30 | 8 | 10 | 12 | 31-40 | 34 | דרליי — 7 | רבע גמר |
| 2007 | פרמייר-ליג | 6 | 30 | 11 | 8 | 11 | 37-35 | 41 | דניס קולודין — 9(8) |
| 2008 | פרמייר-ליג | ‏3 | ‏30 | 15 | 9 | 6 | 41-29 | 54 | אלכסנדר קרז'אקוב — 7(1) | שמינית גמר |
| 2009 | פרמייר-ליג | 8 | 30 | 12 | 6 | 12 | 31-37 | 42 | 4. קרז'אקוב — 12(3) | חצי גמר |
| 2010 | פרמייר-ליג | 7 | 30 | 9 | 13 | 8 | 38-31 | 40 | קווין קוראני — 9(1) | ‏16 אחרונות |
| 2011/12 | פרמייר-ליג | 4 | 44 | 20 | 12 | 12 | 66-50 | 72 | 6. קוראני — 13 | גמר |
| 2012/13 | פרמייר-ליג | 7 | 30 | 14 | 6 | 10 | 41-34 | 48 | 5. קוראני — 106. אלכסנדר קוקורין — 10 | רבע גמר |
| 2013/14 | פרמייר-ליג | 4 | 30 | 15 | 7 | 8 | 54-37 | 52 | קוקורין — 10 | ‏16 אחרונות |
| 2014/15 | פרמייר-ליג | 4 | 30 | 14 | 8 | 8 | 53-36 | 50 | קוראני — 10(3) |
| 2015/16 | פרמייר-ליג | Decrease15 | 30 | 5 | 10 | 15 | 25-47 | 25 | אלכסיי קוזלוב — 4 | רבע גמר |
| 2016/17 | הליגה הלאומית | Increase1 | 38 | 26 | 9 | 3 | 64-25 | 87 | קיריל פנצ'נקו — 24(1) | שמינית גמר |
| 2017/18 | פרמייר-ליג | 8 | 30 | 10 | 10 | 10 | 30-29 | 42 | יבגני מרקוב — 9 | ‏16 אחרונות |
| 2018/19 | פרמייר-ליג | ‏12 | ‏30 | 6 | 15 | 9 | 28-28 | 33 | קיריל פנצ'נקו — 5 | שמינית גמר |
| 2019/20 | פרמייר-ליג | ‏6 | ‏30 | 11 | 8 | 10 | 29-27 | 41 | פיליפ מקסימיליאן — 8(5) | ‏16 אחרונות |
| 2020/21 | פרמייר-ליג | ‏7 | ‏30 | 15 | 5 | 10 | 33–44 | 50 | דניל לסובוי — 7 (1) | רבע גמר |
| 2021/22 | פרמייר-ליג | ‏3 | ‏30 | 11 | 4 | 2 | 19–32 | 35 | דניל פומין — 6 (4) | ‏גמר |

דינמו במפעלים האירופיים
-----------------------

 ערך מורחב – **דינמו מוסקבה במפעלים האירופיים**

סגל
---

### סגל השחקנים

נכון ל-16 ביולי 2022

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | רוסיהרוסיה | שוער | אנטון שונין  |
| 2 | ישראלישראל | מגן | אלי דסה  |
| 3 | פרגוואיפרגוואי | מגן | פביאן בלבואנה (קפטן)  |
| 4 | רוסיהרוסיה | מגן | סרגיי פארשיבליוק  |
| 5 | סרביהסרביה | מגן | מילאן מיסטרוביץ'  |
| 6 | פרגוואיפרגוואי | מגן | רוברטו פרננדס  |
| 7 | רוסיהרוסיה | מגן | דמיטרי סקופינצב  |
| 8 | קולומביהקולומביה | קשר | חורחה קרסקל  |
| 10 | רוסיהרוסיה | חלוץ | פיודור סמולוב  |
| 11 | רוסיהרוסיה | חלוץ | דניל לסובוי  |
| 13 | קמרוןקמרון | חלוץ | מומי אנגמלאו  |
| 16 | רוסיהרוסיה | שוער | איוון בודשיוב  |
| 18 | אורוגוואיאורוגוואי | מגן | ניקולס מריצ'אל  |
| 20 | רוסיהרוסיה | קשר | ויאצ'סלב גרוליוב  |

 |  | 

| מס' |  | עמדה | שם |
| --- | --- | --- | --- |
| 23 | רוסיהרוסיה | קשר | ולאדיסלב קאראפיוזוב  |
| 24 | מקסיקומקסיקו | קשר | לואיס צ'אווס  |
| 25 | רוסיהרוסיה | קשר | דניס מקארוב  |
| 29 | רוסיהרוסיה | הגנה | רוסלן שאגייאקמטוב  |
| 31 | רוסיהרוסיה | שוער | איגור לשצ'וק  |
| 34 | גאורגיהגאורגיה | קשר | לוקה גאגנידזה  |
| 43 | רוסיהרוסיה | קשר | דניס אוסוקין  |
| 50 | רוסיהרוסיה | הגנה | אלכסנדר קוטיצקי  |
| 70 | רוסיהרוסיה | חלוץ | קונסטנטין טיוקאבין  |
| 74 | רוסיהרוסיה | קשר | דניל פומין  |
| 78 | רוסיהרוסיה | קשר | ג׳ורג׳י סולכוולידזה  |
| 89 | ברזילברזיל | קשר | ביטלו  |
| 91 | רוסיהרוסיה | חלוץ | ירוסלב גלדישב  |
| 93 | אורוגוואיאורוגוואי | מגן | דייגו לאקסאלט  |

 |

### שחקנים בולטים בעבר ובהווה

* לב יאשין
* קונסטנטין בסקוב
* ואלרי גזאייב
* אלכסנדר נוביקוב
* אלכסנדר קרז'אקוב
* יורי סיומין
* אלכסנדר אובארוב
* איגור דוברובולסקי
* דניס קולודין
* איגור סמשוב
* ארתור יוסופוב
* איגור סימוטנקוב
* שארל קאבורה
* אומארי טטרדזה
* רומן ברזובסקי
* דמיטרי קומבארוב
* דניס קולודין
* דני
* קווין קוראני
* אנדריי וורונין
* אלכסנדר סאמדוב
* זואזדאן מיסימוביץ'
* מתייה ולבואנה
* אלכסנדר טשאייב
* אנטון שונין
* מקסימיליאן פיליפ
* קיריל פנצ'נקו
* קלינטון אנז'י
* סילבסטר איגבון
* סבסטיאן שימאנסקי
* רומן נוישטדטר
* דמיטרי סקופינצב
* ז'ואזיניו
* ניקולאי קומליצ'נקו
* אוסקר הילמרק

#### שיאי שחקנים

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

דירוג הופעות| דירוג | שחקן | הופעות |
| --- | --- | --- |
| 1 | אלכסנדר נוביקוב | 327 |
| 2 | לב יאשין | 326 |
| 3 | ואלרי מאסלוב | 319 |
| 4 | אלכסנדר מקוביקוב | 287 |
| 5 | גנאדי ייבריוז'יקין | 283 |
| 6 | ויקטור אניצ'קין | 282 |
| 7 | סרגיי ניקולין | 280 |
| 8 | ויקטור צריוב | 278 |
| 9 | אנדריי קובלב | 263 |
| 10 | אלכסיי פטרושין | 244 |

 | 

דירוג שערים| דירוג | שחקן | שערים |
| --- | --- | --- |
| 1 | סרגיי סולוביוב | 127 |
| 2 | קונסטנטין בסקוב | 90 |
| 3 | ואסילי קרטסב | 71 |
| 4 | ואלרי גזאייב | 70 |
| 5 | איגור צ'יסלנקו | 68 |
| 6 | אולג טריוקין | 67 |

 |

### מאמנים

| שם | לאום | תחילת כהונה | סוף כהונה | תארים |
| --- | --- | --- | --- | --- |
| וסילי ז'יטארב | ברית המועצותברית המועצות ברית המועצות | 1923 | 1924 | — |
| איוואן ארטמייב | 1924 | 1927 | — |
| קונסטנטין בלינקוב | 1927 | 1928 | — |
| פיודור סלין | 1928 | 1932 | — |
| אלכסיי סוקולוב | 1933 | 1934 | — |
| קונסטנטין קוואשנין | 1935 | 1936 | ‏אליפות ברית המועצות (1): אביב 1936 |
| ויקטור דובינין | 1937 | 1938 | ‏אליפות ברית המועצות (1): 1937,גביע ברית המועצות (1): 1937 |
| מיכאיל טובארובסקי | 1938 | 1939 | — |
| ויקטור דובינין | 1938 | 1 ביולי 1939 | — |
| ויקטור טטרין | 2 ביולי 1938 | 17 באוגוסט 1939 | — |
| לב קורצ'בוקוב | 18 באוגוסט 1939 | 24 בספטמבר 1939 | — |
| ויקטור טטרין | 25 בספטמבר 1939 | 1939 | — |
| בוריס ארקדייב | 1940‏ | 20 במאי 1944 | ‏אליפות ברית המועצות (1): 1940 |
| לב קורצ'בוקוב | 21 במאי 1944 | 24 בספטמבר 1944 | — |
| מיכאיל יאקושין | 25 בספטמבר 1944 | 30 במאי 1950 | ‏אליפות ברית המועצות (2): 1945, 1949 |
| ויקטור דובינין | 31 במאי 1950 | 27 בספטמבר 1951 | ‏— |
| מיכאיל סמיצ'אסטני | 28 בספטמבר 1951 | 7 באוגוסט 1953 | — |
| מיכאיל יאקושין | 8 באוגוסט 1953 | 1960 | ‏אליפות ברית המועצות (4):1954, 1955, 1957, 1959,גביע ברית המועצות (1): 1953 |
| וסבולוד בלינקוב | 1961 | 1961 | ‏— |
| אלכסנדר פונומאריוב | 1962 | 10 במאי 1965 | ‏אליפות ברית המועצות (1): 1963 |
| ויאצ'סלב סולוביוב | 11 במאי 1965 | 1966 | — |
| קונסטנטין בסקוב | 1967 | 1972 | ‏גביע ברית המועצות (2): 1966/1967 1970 |
| גבריל קצ'אלין | 1973 | 1974 | — |
| אלכסנדר סבידוב | 1975 | 23 בפברואר 1979 | ‏אליפות ברית המועצות (1): 1976 (ס),גביע ברית המועצות (1): 1977,גביע העונה (1): 1977 |
| איוואן מוזר | 24 בפברואר 1979 | 9 במאי 1979 | — |
| ויקטור צאריוב | 10 במאי 1979 | 22 באוגוסט 1979 | — |
| איוואן מוזר | 23 באוגוסט 1979 | 1979 | — |
| יבגני גוריאנסקי | 1980 | 24 בספטמבר 1980 | — |
| אדמס גולודץ | 25 בספטמבר 1980 | 21 בנובמבר 1980 | — |
| ויאצ'סלב סולוביוב | 22 בנובמבר 1980 | 13 במאי 1983 | — |
| ואדים איוואנוב | 14 במאי 1983 | 28 באוקטובר 1983 | — |
| אלכסנדר סבידוב | 29 באוקטובר 1983 | 27 במאי 1985 | ‏גביע ברית המועצות (1): 1984 |
| אדוארד מאלופייב | 28 במאי 1985 | 31 באוקטובר 1987 | — |
| אנטולי בישובץ | 1 בנובמבר 1987 | 11 ביולי 1990 | — |
| סמיון אלטמן | 12 ביולי 1990 | 31 במרץ 1991 | — |
| ואלרי גזאייב | רוסיה (1991-1993)רוסיה (1991-1993) רוסיה | 10 באפריל 1991 | 18 בספטמבר 1993 | — |
| *אדמס גולודץ* | רוסיהרוסיה רוסיה | 9 בספטמבר 1993 | 31 בדצמבר 1993 | — |
| קונסטנטין בסקוב | 1 בינואר 1994 | 8 בספטמבר 1995 | ‏גביע רוסיה (1): 1994/95 |
| אדמס גולודץ | 9 בספטמבר 1995 | 12 ביוני 1998 | — |
| גאורגי יארצב | 13 ביוני 1998 | 18 ביוני 1999 | — |
| אלכסיי פטרושין | 19 ביוני 1999 | 10 בדצמבר 1999 | — |
| ואלרי גזאייב | 1 בינואר 2000 | 15 באפריל 2001 | — |
| אלכסנדר נוביקוב | 16 באפריל 2001 | 6 באפריל 2002 | — |
| ויקטור פרוקופנקו | 7 באפריל 2002 | 2 בנובמבר 2003 | — |
| *סרגיי סילקין* | 3 בנובמבר 2003 | 13 בנובמבר 2003 | — |
| יארוסלב הרז'ביק | צ'כיהצ'כיה צ'כיה | 14 בנובמבר 2003 | 11 ביולי 2004 | — |
| *ויקטור בונדארנקו* | רוסיהרוסיה רוסיה | 12 ביולי 2004 | 25 באוקטובר 2004 | — |
| אולג רומנצב | 26 באוקטובר 2004 | 16 במאי 2005 | — |
| *אנדריי קובלב* | 17 במאי 2005 | 17 ביולי 2005 | — |
| איבו וורטמן | ברזילברזיל ברזיל | 18 ביולי 2005 | 7 בנובמבר 2005 | — |
| *אנדריי קובלב* | רוסיהרוסיה רוסיה | 8 בנובמבר 2005 | 21 בנובמבר 2005 | — |
| יורי סיומין | 22 בנובמבר 2005 | 4 באוגוסט 2006 | — |
| אנדריי קובלב | 5 באוגוסט 2006 | 26 באפריל 2010 | — |
| מיאודראג בוז'וביץ' | מונטנגרומונטנגרו מונטנגרו | 27 באפריל 2010 | 21 באפריל 2011 | — |
| סרגיי סילקין | רוסיהרוסיה רוסיה | 22 באפריל 2011 | 7 באוגוסט 2012 | — |
| *דמיטרי חוחלוב* | 8 באוגוסט 2012 | 16 באוגוסט 2012 | — |
| דן פטרסקו | רומניהרומניה רומניה | 17 באוגוסט 2012 | 7 באפריל 2014 | — |
| סטניסלב צ'רצ'סוב | רוסיהרוסיה רוסיה | 10 באפריל 2014 | 12 ביולי 2015 | — |
| אנדריי קובלב | 13 ביולי 2015 | 9 במאי 2016 | — |
| *סרגיי צ'יקישב* | 10 במאי 2016 | 5 ביוני 2016 | — |
| יורי קליטבינצב | אוקראינהאוקראינה אוקראינה | 6 ביוני 2016 | 7 באוקטובר 2017 | ‏אליפות ליגת הכדורגל הלאומית (1): 2016/17 |
| דמיטרי חוחלוב | רוסיהרוסיה רוסיה | 7 באוקטובר 2017 | 5 באוקטובר 2019‏ | — |
| קיריל נוביקוב | 5 באוקטובר 2019‏ | 29 בספטמבר 2020 | — |
| אלכסנדר קולצ'י | בלארוסבלארוס בלארוס | 20 בספטמבר 2010 | 14 באוקטובר 2020 | — |
| סנדרו שוורץ | גרמניהגרמניה גרמניה | 14 באוקטובר 2020 | 25 במאי 2022 | ‏— |
| סלבישה יוקאנוביץ' | סרביהסרביה סרביה | 17 ביוני 2022 | 14 במאי 2023 | — |
| מרקו ניקוליץ' | 14 במאי 2023 |  | — |
|

### נשיאי הקבוצה

|  |
| --- |
| **יושב ראש הקבוצה** |
| 1989–1990 | ברית המועצותברית המועצות ולדימיר פילגואי |
| **נשיא** |
| 1991–1992 | רוסיהרוסיה ואלרי סיסוייב |
| 1993–1997 | רוסיהרוסיה ניקולאי טולסטיך |
| **מנכ"ל** |
| 1998 | רוסיהרוסיה ניקולאי טולסטיך |
| **נשיא** |
| 1999 | רוסיהרוסיה ניקולאי טולסטיך |
| **מנכ"ל** |
| 2000–2001 | רוסיהרוסיה ניקולאי טולסטיך |
| 2002 | רוסיהרוסיה ולדימיר אוליאנוב |
| 2002–2006 | רוסיהרוסיה יורי זווארזין |
| 2006–2009 | רוסיהרוסיה דמיטרי איוואנוב |
| **נשיא** |
| 2009–2012 | רוסיהרוסיה יורי איסאייב |
| 2012–2013 | רוסיהרוסיה גנאדי סולוביוב |
| 2013–2015 | פינלנדפינלנד בוריס רוטנברג |
| **יושב ראש הקבוצה** |
| 2015–2016 | רוסיהרוסיה ואסילי טיטוב |
| 2016 | רוסיהרוסיה ולדימיר פרוניצ'ב |
| **מנכ"ל** |
| 2016–2018 | רוסיהרוסיה יבגני מוראביוב |
| 2018–2019 | רוסיהרוסיה סרגיי פיודורוב |
| 2019–2020 | רוסיהרוסיה אנדריי מילקין |
| **נשיא** |
| 2021– | רוסיהרוסיה יורי בלקין |

אצטדיונים ומתקנים
-----------------

### אצטדיונים

מראה אצטדיון דינמו מוסקבה ההיסטורי, מגרש הבית של דינמו בשנים 1928–2008. בשנת 2011, נהרס כדי לבנות במקומו את VTB ארנה
‏VTB ארנה
 ערכים מורחבים – **ארנה חימקי, אצטדיון דינמו, VTB ארנה**  

האצטדיון הביתי של דינמו מוסקבה הוא VTB ארנה שנבנה במקומו של אצטדיון דינמו ההיסטורי בפארק פטרובסקי, שהכיל 36,540 מקומות ישיבה. האצטדיון החדש נחנך בדצמבר 2018 ומכיל 25,716 מושבים. אף על פי שלא זכה באליפות הליגה במשך שלושים שנה, למועדון עדיין יש קהל אוהדים נרחב המגיע למשחקיו.

במשך כעשור משנת 2009 עד 2019 הקבוצה אירחה את משחקי הבית שלה בארנה חימקי המכיל 18,636 ושימש את הקבוצה עד לחניכת VTB ארנה.

### ממוצע צופים

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| שנה | כמות ממוצעת |
| --- | --- |
| **1970** | 30,331 |
| **1971** | 28,833 |
| **1972** | 21,787 |
| **1973** | 19,967 |
| **1974** | 24,333 |
| **1975** | 23,327 |
| **1976** | 15,529 |
| **1977** | 17,667 |
| **1978** | 8,987 |
| **1979** | 10,147 |
| **1980** | 10,088 |
| **1981** | 10,804 |
| **1982** | 8,853 |
| **1983** | 8,576 |
| **1984** | 9,359 |
| **1985** | 9,129 |

 | 

| שנה | כמות ממוצעת |
| --- | --- |
| **1986** | 13,527 |
| **1987** | 16,507 |
| **1988** | 11,600 |
| **1989** | 13,813 |
| **1990** | 9,233 |
| **1991** | 7,627 |
| **1992** | 4,323 |
| **1993** | 4,465 |
| **1994** | 2,882 |
| **1995** | 3,713 |
| **1996** | 3,476 |
| **1997** | 6,000 |
| **1998** | 5,127 |
| **1999** | 8,367 |
| **2000** | 8,867 |
| **2001** | 6,933 |

 | 

| שנה | כמות ממוצעת |
| --- | --- |
| **2002** | 6,800 |
| **2003** | 6,600 |
| **2004** | 5,300 |
| **2005** | 8,500 |
| **2006** | 8,067 |
| **2007** | 9,733 |
| **2008** | 13,067 |
| **2009** | 7,752 |
| **2010** | 7,116 |
| **2011/12** | 10,193 |
| **2012/13** | 7,516 |
| **2013/14** | 7,860 |
| **2014/15** | 8,176 |
| **2015/16** | 5,956 |
| **2016/17** | 4,089 |
| **2017/18** | 6,795 |

 | 

| שנה | כמות ממוצעת |
| --- | --- |
| **2018/19** | 8,446 |
| **2019/20** | 11,191 |
| **2020/21** | 7,562 |
| **2021/22** | 7,205 |

 |

### מתקן האימונים

בסיס האימונים של הקבוצה הוא "נובוגורסק-דינמו" שבמחוז מוסקבה, שנבנה על ידי VTB בשנים 2003–2008 ונחנך ב-14 במאי 2008. שטחו מגיע ל-6 הקטר וכולל 3 מגרשי כדורגל, שניים מהם בעלי חיפוי טבעי ואחד עם דשא מלאכותי. בצמוד לו ישנו מתחם אירוח בן 24 אלף מ"ר ובו 70 חדרי שינה, 2 מסעדות, מרכז רפואי ומרכז שיקום, סאונות, מרחצאות ובריכות שחייה. במקום גם מגרש חנייה עבור 50 כלי רכב.

קבוצות בת
---------

### דינמו-2 ודינמו-D

דינמו הפעילה בעבר קבוצת בת בשם דינמו-2 מוסקבה שהתקיימה בשנים 1986–1998 ובשנים 2016–2017. היא התמודדה בליגה הסובייטית השנייה, בליגת הכדורגל המקצוענית של רוסיה ובליגה הרוסית השלישית, כשהישג השיא הוא מקום רביעי בליגה השנייה, בעונת 2016/2017. בעונת 2020 הוקמה מחדש ומתמודדת בליגה המקצוענית.

בשנים 1992–2001 התקיימה קבוצה בשם דינמו-D (ברוסית: Футбольный клуб «Динамо»-д Москва) שהתמודדה אף היא בליגה השנייה והשלישית. הישג השיא שלה היה בעונת 1998 כשסיימה במקום השלישי בליגה השנייה.

### מחלקת הנוער

קבוצת הנוער של דינמו נחשבת לאחת הטובות ברוסיה לאחר שזכתה באליפות ברית המועצות ובאליפות רוסיה 12 פעמים במצטבר, בשנים 1952, 1957, 1970, 1971, 1973, 1988, 2002, 2003, 2011/12, 2013/14, 2014/15, 2019/20.

בעלים, הנהלה וספונסרים ראשיים
-----------------------------

בתקופה הסובייטית דינמו נתמכה על ידי המשטרה ומשרד הפנים. לאחר התפרקות ברית המועצות, אגודת דינמו אימצה את המועדון והפכה לבעלים שלו אך מרבית ההכנסות הגיעו מספונסרים זרים כמו חברת Parmalat, ששימשה כספונסר הקבוצה. בשנת 2004 האגודה העבירה 70% ממניות המועדון לידיו של אלכסיי פידוריצ'ב, בשל פשיטת רגל של האגודה. פידוריצ'ב השקיע 200 מיליון אירו במועדון שסייעו לנהל מסע רכש של שחקנים פורטוגזים רבים.

בקיץ 2006 אגודת דינמו חתמה על הסכם עם VTB למכירת 60.9% ממניות הקבוצה לידיהם. הבנק, שנמצא בבעלות המדינה, החליט להשקיע בשיפוץ אצטדיון דינמו הישן ותכנן להשקיע מיליארד דולר בפרויקט בניית VTB ארנה. בתחילת 2008 נחתם חוזה השקעות לפיתוח המתחם הסובב את האצטדיון לצורך הקמת מרכז מסחרי. באותה שנה תקציב המועדון עמד על 41 מיליון דולר. ב-2009 הבנק כבר החזיק ב-75% ממניות המועדון ולאחר שבוריס רוטנברג חדל מלהשקיע כספים במועדון ב-2015, VTB הודיע על כוונתם לרכוש את שאר מניות המועדון המוחזקות בידי אגודת דינמו. בסוף 2016 אגודת דינמו הסכימה למכור את כל החזקותיה בקבוצה ל-VTB תמורת מחיר סמלי של רובל אחד. בפברואר 2022 הבנק השיב את מניות השליטה במועדון חזרה לאגודת דינמו בשל הסנקציות המערביות שהוטלו עליו על רקע הפלישה הרוסית לאוקראינה.

נכון לשנת 2020 תקציבה השנתי עומד על 60 מיליון אירו.

### יצרניות תלבושות

|  |  |  |
| --- | --- | --- |
| **שנים** | **יצרנית** | **ספונסר** |
| ?–1992 | גרמניהגרמניה אדידס | רוסיהרוסיה אגודת דינמו |
| 1992–1997 | בריטניהבריטניה יומברו | Parmalat‏ (1994–1996) |
| 1997–2001 | גרמניהגרמניה אדידס | חברת כלכלה וחיים (1998–1999)Fedcom‏ (2000–2001) |
| 2002 | ארצות הבריתארצות הברית נייקי |  |
| 2003–2006 | איטליהאיטליה Diadora | יוקוס (2003)‏Fedcom (2004)‏Xerox (2005–2007) |
| 2006–2011 | בריטניהבריטניה יומברו‏ | ‏Metalloinvest‏ (2008)VTB (2009–2016‏, 2019—2022)אגודת דינמו (2016–2019, 2022—) |
| 2011–2014 | גרמניהגרמניה אדידס |
| 2014 ואילך | ארצות הבריתארצות הברית נייקי |

סמלי הקבוצה
-----------

* 
*

תארים
-----

**ליגת העל הסובייטית / ליגת העל הרוסית בכדורגל**

* **זכייה (11):** 1936 (א), 1937, 1940, 1945, 1949, 1954, 1955, 1957, 1959, 1963, 1976
* **סגנות (11):** 1936 (ס), 1946, 1947, 1948, 1950, 1956, 1958, 1962, 1967, 1970, 1986, 1994

**הגביע הסובייטי / הגביע הרוסי**

* **זכייה (7):** 1937, 1953, 1967, 1970, 1977, 1984, 1995
* **סגנות (9):** 1945, 1949, 1950, 1955, 1979, 1996/97, 1998/99, 2011/12, 2021/22

**הסופר קאפ הסובייטי / הסופר קאפ הרוסי**

* **זכייה (1):** 1977
* **סגנות (1):** 1985

**ליגת הכדורגל הלאומית**

* **זכייה (1):** 2016/2017

**גביע אירופה למחזיקות גביע**

* **סגנות (1):** 1972

**גביע טוסמן**

* **זכייה (1):** 1928

**אליפות מוסקבה**

* **זכייה (6):** 1928 (אביב), 1930 (סתיו), 1931 (סתיו), 1934 (סתיו), 1935 (אביב), 1942 (אביב)

**גביע מוסקבה**

* **זכייה (1):** 1941

**טורניר הגביע האטלנטי**

* **זכייה (1):** 2015

**טורניר Ciutat de Barcelona**

* **זכייה (1):** 1976

ראו גם
------

* הדרבי של מוסקבה
	+ הדרבי הוותיק של מוסקבה
* מועדון הכדורגל אם.וה.דה

קישורים חיצוניים
----------------

ויקישיתוף מדיה וקבצים בנושא **דינמו מוסקבה** בוויקישיתוף
* אתר האינטרנט הרשמי של דינמו מוסקבה (ברוסית)
* דינמו מוסקבה, ברשת החברתית פייסבוק

* דינמו מוסקבה, ברשת החברתית אקס (טוויטר)

* דינמו מוסקבה, ביישום טלגרם

* דינמו מוסקבה, ברשת החברתית אינסטגרם

* דינמו מוסקבה, ברשת החברתית טיקטוק

* דינמו מוסקבה, ברשת החברתית VK

* דינמו מוסקבה, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

הערות שוליים
------------

1. ↑  תקציב הקבוצה השנתי מגיע לכדי 150 מיליון דולר
2. ↑  Борис Ротенберг: «Бюджет «Динамо» – около 150 млн долларов»
3. ↑
4. ↑  "Присмотритесь". אורכב מ-המקור ב-2008-12-17. נבדק ב-2009-05-26.
5. ↑  ВФСО "Динамо" приняло решение купить акции одноименного футбольного клуба у банка ВТБ
6. ↑  כולל נתוני משחקי השלבים הסופיים בלבד.
7. 1 2  כולל נתונים חלקיים בלבד
8. ↑  זכתה גם בסופר קאפ הסובייטי
9. ↑  "Тренеры «Динамо» Москва". footballfacts.ru.
10. ↑  Сандро Шварц — новый главный тренер футбольного клуба «Динамо» Москва
11. ↑  ВТБ заплатит 2,4 млрд рублей за титульное спонсорство проекта «ВТБ арена парк»
12. ↑
13. ↑  מתקנים באתר דינמו מוסקבה

| רוסיהרוסיה ליגת העל הרוסית, עונת 2023/2024 |
| --- |
| 

|  |
| --- |
| אורנבורג • אורל יקטרינבורג • אחמט גרוזני • בלטיקה קלינינגרד • דינמו מוסקבה • זניט סנקט פטרבורג • רובין קאזאן • לוקומוטיב מוסקבה • ניז'ני נובגורוד • סוצ'י • ספרטק מוסקבה • צסק"א מוסקבה • קריליה סובייטוב • קרסנודאר • פאקל וורונז' • רוסטוב |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1172654506
* VIAF: 777154441721235460004
* WorldCat (עם VIAF): 777154441721235460004

 |